open-index/open-wikipedia-markdown huggingface dataset:
முதலாம் தமஸ்ப்

**முதலாம் தமஸ்ப்** என்பவர் சபாவித்து ஈரானின் இரண்டாவது ஷாவாகப் பதவி வகித்தவர் ஆவார். இவர் 1524 முதல் 1576 வரை ஆட்சி புரிந்தார். முதலாம் இஸ்மாயில் மற்றும் அவரது முதன்மை மனைவியான தசுலு கனுமின் மூத்த மகனாக இவர் பிறந்தார். தனது தந்தையின் இறப்பிற்குப் பிறகு 23 மே 1524 அன்று அரியணைக்கு வந்தார். இவரது ஆட்சியின் ஆரம்ப ஆண்டுகள், 1532ஆம் ஆண்டு வரை கிசில்பாஷ் தலைவர்களுக்கு இடையே நடைபெற்ற உள்நாட்டுப் போர்களால் குறிப்பிடப்படுகிறது. இதற்குப் பிறகு இவர் தனது ஆட்சியை நிலைநாட்டினார். முழுமையான முடியரசைத் தொடங்கினார். சீக்கிரமே இவர் உதுமானியப் பேரரசுடன் நீண்ட காலம் நடைபெற்ற போரை எதிர்கொள்ள வேண்டி வந்தது. இப்போர் மூன்று கட்டங்களாக நடந்தது. முதலாம் சுலைமானின் தலைமையிலான உதுமானியர்கள் தங்களது விருப்பத்திற்குரிய நபர்களை சபாவித்து அரியணையில் அமர வைக்க முயற்சித்தனர். 1555ஆம் ஆண்டின் அமாசியா அமைதி உடன்படிக்கையுடன் இப்போரானது முடிவுக்கு வந்தது. இதன்மூலமாக பகுதாது, பெரும்பாலான குர்திஸ்தான் மற்றும் மேற்கு சார்சியா மீது உதுமானியர்கள் கட்டுப்பாட்டைப் பெற்றனர். புகாராவின் உசுப்பெக்கியர்களுடன் குராசானுக்காகத் தமஸ்ப் சண்டையிட்டார். உசுப்பெக்கியர்கள் அடிக்கடி ஹெறாத் மீதும் ஊடுருவல்களை நடத்தினர். 1528ஆம் ஆண்டு இவருக்கு 14 வயதாக இருந்தபொழுது இவர் இராணுவத்திற்குத் தலைமை தாங்கி சாம் யுத்தத்தில் உசுப்பெக்கியர்களைத் தோற்கடித்தார். உசுப்பெக்கியர்கள் அறிந்திராத சேணேவியை இவர் யுத்தத்தில் பயன்படுத்தினார்.

## உசாத்துணை

பகுப்பு:1514 பிறப்புகள்
பகுப்பு:1576 இறப்புகள்
மீரோப்சு

***மீரோப்சு*** (*Merops*) என்பது பஞ்சுருட்டான் குடும்பத்தின் ஒரு பெரிய பேரினமாகும். இது ஆப்பிரிக்கா, ஆசியா, ஆத்திரேலியா மற்றும் ஐரோப்பாவைப் பூர்வீகமாகக் கொண்ட மெரோபிடே குடும்பத்தின் பசாரிபார்மிசு பறவைகளின் நெருங்கிய குழுவாகும். இக்குடும்பத்தின் சிற்றினங்கள் நன்கு நிறமுடைய இறகுகள், மெல்லிய உடல்கள் மற்றும் பொதுவாக நீளமான மத்திய வால் இறகுகளால் வகைப்படுத்தப்படுகின்றன. இவை முக்கியமாகப் பூச்சிகளை உண்கின்றன; குறிப்பாகத் தேனீக்கள், குளவிகள் மற்றும் *ஆர்னெட்டுகள்*. இவற்றை இவை வானில் பறந்து பிடிக்கப்படுகின்றன.

அனைத்து பஞ்சுருட்டான்களும் மீரோப்ப்சு பேரினத்தில் துணைக் குடும்பமான *மீரோபினே*யில் உள்ளன. இதில் மூன்று ஆசிய இனங்கள் நிக்டியொரிந்தினே துணைக் குடும்பத்தில் (*நிக்டியோர்னிசு* பேரினம் மற்றும் *மெரோபோகன்* பேரினம்) வைக்கப்பட்டுள்ளன. *மீரோப்சு சிற்றினமானது* சுவீடன் இயற்கை ஆர்வலர் கரோலஸ் லின்னேயஸ் என்பவரால் 1758-ல் *சிசுடமா நேச்சுரே*யின் பத்தாவது பதிப்பில் அறிமுகப்படுத்தப்பட்டது. இந்தப் பேரினத்தின் மாதிரி இனம் ஐரோப்பியப் பஞ்சுருட்டான் ஆகும். பண்டைய கிரேக்கம் மொழியில் இந்த பேரினத்தின் பெயரானது பஞ்சுருட்டான் எனப் பொருள்படும்.

## வகைப்பாட்டியல்

### முன்னாள் சிற்றினங்கள்
முன்னர், சில வகைப்பாட்டியலாளர்கள் பின்வரும் சிற்றினங்களை (அல்லது துணையினங்கள்) *மீரோப்சு* பேரினத்தின் சிற்றினமாகக் கருதினர்:

* மேக்பி- லார்க் (*மீரோப்சு பிகேட்டசு*)
## மேற்கோள்கள்

பகுப்பு:பறவைப் பேரினங்கள்
அன்டன் சைலிங்கர்

**அன்டன் சைலிங்கர்** (*Anton Zeilinger*; பிறப்பு: 20 மே 1945) ஆத்திரிய குவாண்டம் இயற்பியலறிஞரும், நோபல் பரிசு பெற்றவரும் ஆவார். சைலிங்கர் வியென்னா பல்கலைக்கழகத்தின் தகைமைப் பேராசிரியராகவும், ஆத்திரிய அறிவியல் கழகத்தின் குவாண்டம் ஒளியியல் மற்றும் குவாண்டம் தகவல் நிறுவனத்தின் மூத்த அறிவியலாளராகவும் பணியாற்றுகிறார். இவரது பெரும்பாலான ஆய்வுகள் குவாண்டம் பின்னலின் அடிப்படை அம்சங்கள் பற்றியதும், அதன் பயன்பாடுகள் பற்றியதும் ஆகும்.

2007 ஆம் ஆண்டில், "குவாண்டம் இயற்பியலின் அடித்தளத்திற்கு அவரது முன்னோடிக் கருத்தியலுக்காகவும், பரிசோதனைப் பங்களிப்புகளுக்காகவும்" இலண்டன் இயற்பியல் கழகத்தின் முதலாவது ஐசாக் நியூட்டன் பதக்கத்தை சைலிங்கர் பெற்றார். இது குவாண்டம் தகவல்களின் விரைவான வளர்ச்சிக்கான அடித்தளமாக மாறியது. 2022 அக்டோபரில், "சிக்கலான போட்டான்கள் பற்றிய சோதனைகள் மூலம், பெல் சமனின்மைகளை மீறுதல், குவாண்டம் தகவல் அறிவியலுக்கு ஆற்றிய பங்களிப்பு" ஆகிய ஆய்வுகளுக்காக அலைன் ஆசுபெக்ட், சான் கிளவுசர் ஆகியோருடன் இணைந்து இயற்பியலுக்கான நோபல் பரிசைப் பெற்றார்.

## மேற்கோள்கள்

## வெளி இணைப்புகள்

* 
* 
*Curriculum Vitae of Anton Zeilinger
*
*''Quantum Teleportation'' by Zeilinger, 2003 update of 2000 சயன்டிஃபிக் அமெரிக்கன் article
*
*''Spooky action and beyond'' an interview with Anton Zeilinger at signandsight.com
*The lecture delivered by Professor Anton Zeilinger as the inaugural recipient of the *Isaac Newton Medal*, Institute of Physics, 17 June 2008,  (68 min 25 sec). **Note**: On the page linked, a second video is accommodated which shows Professor Zeilinger speaking amongst others about his personal life.
*Anton Zeilinger on the opening panel discussion at the Quantum to Cosmos festival at Perimeter Institute with காத்தரைன் பிரீசு, Leo Kadanoff, லோரன்சு எம். குரோசு, Neil Turok, Sean M. Carroll, Gino Segrè, Andrew White, and David Tong.
*Homepage of the International Academy Traunkirchen 
*Es stellt sich letztlich heraus, dass Information ein wesentlicher Grundbaustein der Welt ist , a German-language நேர்காணல் with Zeilinger by Andrea Naica-Loebell

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:குவைய இயற்பியலாளர்கள்
பகுப்பு:ஆஸ்திரிய இயற்பியலாளர்கள்
பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற ஆத்திரியர்கள்
நவதீப்

**நவதீப்** (**Nabadwip) (নবদ্বীপ)**), கிழக்கு இந்தியாவில் உள்ள மேற்கு வங்காள மாநிலத்தின் நாடியா மாவட்டத்திலுள்ள  நகரம் மற்றும் நகராட்சி ஆகும். இது ஹூக்ளி ஆற்றின் கரையில் உள்ளது. இது மாவட்டத்  தலைமையிடமான கிருஷ்ணாநகருக்கு மேற்கே 18.2 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடக்கே 119.7 கிலோ மீட்டர் தொலைவிலும் உள்ளது. நவதீப் நகரம் மகாபிரபு சைதன்யர் பிறந்த பூமியாகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி நவதீப் நகரத்தின் மக்கள் தொகை 1,25,543 ஆகும். அதில் ஆண்கள் 65,415 மற்றும் பெண்கள்  60,128 ஆக உள்ளனர். பாலின விகிதம் 1000 ஆண்களுக்கு 919	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8,790 ஆகவுள்ளனர். இதன் சராசரி  எழுத்தறிவு 87.33% ஆகவுள்ளது. இதன் மக்கள் தொகையில் இந்துக்கள் 98.97%, இசுலாமியர் 0.79 மற்றும் பிறர் 0.24% ஆகவுள்ளனர்.
## திருவிழா

இந்நகரத்தின் முக்கிய பூஜைகள் துர்கா பூஜை, தோல் பூர்ணிமா மற்றும் இரத யாத்திரை ஆகும்.

## போக்குவரத்து
### [[தொடருந்து நிலையம்]]
நவதீப் இரயில் நிலையம்நாட்டின் பிற நகரங்களுடன் இணைக்கிறது. 
## தட்ப வெப்பம்

## மேற்கோள்கள்

## வெளி இணைப்புகள்
* Nabadwip Municipality
* Department of Tourism  by West Bengal Government
* Nabadwip Puratattva Parishad  
* Nabadwip *Encyclopædia Britannica* entry

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்

பகுப்பு:நதியா மாவட்டம்
தூலியன்

**தூலியன்** (**Dhuliyan**), கிழக்கு இந்தியாவில் உள்ள மேற்கு வங்க மாநிலத்தில் அமைந்த முர்சிதாபாத் மாவட்டத்தில் உள்ள ஒரு நகரம் மற்றும் நகராட்சி ஆகும். தூலியன் நகரம் கங்கை ஆறு எனும் பத்மா ஆற்றின் கரையில் உள்ளது. இது மாவட்டத் தலைமையிடமான முர்சிதாபாத் நகரத்திற்கு வடமேற்கே 91.0 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு தெற்கே 298.3 கிலோ மீட்டர் தொலைவிலும் உள்ளது. 
 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 19 வார்டுகளும், 16,545  வீடுகளும் கொண்ட தூலியன் நகரத்தின் மக்கள் தொகை 95,706 ஆகும். அதில் ஆண்கள் 47,635  மற்றும் பெண்கள் 48,071 ஆக உள்ளனர். பாலின விகிதம் 1000 ஆண்களுக்கு 1009 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  18.47% ஆகவுள்ளனர். இதன் சராசரி  எழுத்தறிவு 63.03% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8897 மற்றும் 35 ஆகவுள்ளனர். இதன் மக்கள் தொகையில் இந்துக்கள் 21.11%, இசுலாமியர் 78.19%, சமணர்கள் 	0.53% மற்றும் பிறர் 0.17% ஆகவுள்ளனர்.
## போக்குவரத்து
மேற்கு வங்காளத்தின் வடக்கில் உள்ள தல்கோலா நகரத்தையும், தெற்கில் வங்காள விரிகுடாவில் உள்ள பக்காளி கிராமத்தை இணைக்கும் தேசிய நெடுஞ்சாலை எண் 12 (பழைய எண் 34) தூலியன் நகரம் வழியாகச் செல்கிறது

## கல்வி
* நூர் முகம்மது ஸ்மிருதி வித்தியாலயம்
* கஞ்சன்தலா ஜெகத்பந்து வைர விழா கல்வி நிறுவினம் (நிறுவப்பட்ட ஆண்டு 1897)


File:Dhuliyan Rajbari 03.jpg|தூலியன் அரண்மனை
File:Dhuliyan Rajbari 02.jpg|தூலியன் அரண்மனை



## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:முர்சிதாபாத் மாவட்டம்
தல்கோலா

**தல்கோலா** (**Dalkhola**), கிழக்கு இந்தியாவில் உள்ள மேற்கு வங்க மாநிலத்தில் அமைந்த வடக்கு தினாஜ்பூர் மாவட்டத்தில் உள்ள ஒரு நகரம் மற்றும் நகராட்சி ஆகும்.  இது மாவட்டத் தலைமையிடமான ராய்காஞ்ச்  நகரத்திற்கு வடமேற்கே 45 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடக்கே 468.9  கிலோ மீட்டர் தொலைவிலும் உள்ளது. தேசிய நெடுஞ்சாலை எண்  12, தல்கோலாவையும்,  கொல்கத்தாவை இணைக்கிறது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 14 வார்டுகளும், 6,861 வீடுகளும் கொண்ட தல்கோலா நகரத்தின் மக்கள் தொகை 36,930 ஆகும். அதில் ஆண்கள்  19,230  மற்றும் பெண்கள் 17,700 ஆக உள்ளனர். பாலின விகிதம் 1000 ஆண்களுக்கு 920 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15.14%  ஆகவுள்ளனர். இதன் சராசரி  எழுத்தறிவு  67.67%  ஆகவுள்ளது. இதன் மக்கள் தொகையில் இந்துக்கள் 58.26%, இசுலாமியர் 39.54%, சமணர்கள் 1.02%,  கிறித்தவர்கள் 0.96% மற்றும் பிறர் 0.23% ஆகவுள்ளனர்.

## தட்ப வெப்பம்

## மேற்கோள்கள்

## வெளி இணைப்புகள்

*news and many more by Akhtar ahmed
*other details of Dalkhola
*PHOTOS or IMAGES of DALKHOLA

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:உத்தர தினஜ்பூர் மாவட்டம்
ஆப்ரா

**ஹாப்ரா** (**Habra**), கிழக்கு இந்தியாவில் உள்ள மேற்கு வங்க மாநிலத்தில் அமைந்த வடக்கு 24 பர்கனா மாவட்டத்தில் உள்ள ஒரு நகரம் மற்றும் நகராட்சி ஆகும். ஹாப்ரா நகரம் இந்திய-வங்காள தேசம் எல்லையில் அமைந்துள்ளது. இது மாவட்டத் தலைமையிடமான பராசத் நகரத்திற்கு வடகிழக்கே  23.5 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு வடகிழக்கே 47.6 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 23 வார்டுகளும், 36,016 வீடுகளும் கொண்ட ஹாப்ரா  நகரத்தின் மக்கள் தொகை 1,47,221 ஆகும். அதில் ஆண்கள் 74,592  மற்றும் பெண்கள் 72,629  ஆக உள்ளனர். பாலின விகிதம் 1000 ஆண்களுக்கு 974  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  7.94% ஆகவுள்ளனர். இதன் சராசரி  எழுத்தறிவு 89.98%  ஆகவுள்ளது. இதன் மக்கள் தொகையில் இந்துக்கள் 	98.32%, இசுலாமியர் 1.44% மற்றும் பிறர் 0.24% ஆகவுள்ளனர்.
## போக்குவரத்து

### இரயில் நிலையம்

ஹாப்ரா தொடருந்து நிலையம் சியால்டா இரயில் நிலையத்திலிருந்து  45 கிலோ மீட்டர் தொலைவிலும்; பராசத் இரயில் நிலையத்திலிருந்து 25 கிலோ மீட்டர் தொலைவிலும் உள்ளது.

## கல்வி
* ஜவகர் நவோதய வித்தியாலயம், (பானிப்பூர்)]]
*ஹாப்ரா உயர்நிலைப் பள்ளி
## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:வடக்கு 24 பர்கனா மாவட்டம்
சாக்தக

**சாக்தக** (**Chakdaha**), கிழக்கு இந்தியாவில் உள்ள மேற்கு வங்க மாநிலத்தில் அமைந்த நதியா மாவட்டத்தில் உள்ள ஒரு நகரம் மற்றும் நகராட்சி ஆகும். இது மாவட்டத் தலைமையிடமான கிருஷ்ணாநகர் நகரத்திற்கு தெற்கே 41 கிலோ மீட்டர் தொலைவிலும்; மாநிலத் தலைநகரான கொல்கத்தாவிற்கு  வடக்கே 68 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 21 வார்டுகளும், 23,167 வீடுகளும் கொண்ட சாக்தக நகரத்தின் மக்கள் தொகை 95,203  ஆகும். அதில் ஆண்கள் 48,047  மற்றும் பெண்கள்  47,156 ஆக உள்ளனர். பாலின விகிதம் 1000 ஆண்களுக்கு 986  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7.64% ஆகவுள்ளனர். இதன் சராசரி  எழுத்தறிவு 90.80% ஆகவுள்ளது. இதன் மக்கள் தொகையில் இந்துக்கள் 98.76%, இசுலாமியர் 0.87% மற்றும் பிறர் 0.37% ஆகவுள்ளனர்.

## கல்வி

* சாக்தக கல்லூரி 

## போக்குவரத்து
 
சியால்டா-ராணாகட் நகரங்களை இணைக்கும் இருப்புப் பாதையில் சாக்தக இரயில் நிலையம் உள்ளது.
இதனருகமைந்த வானூர்தி நிலையம் 58 கிலோ மீட்டர் தொலைவில் டம் டம் நகரத்தில் உள்ள நேதாஜி சுபாசு சந்திரபோசு பன்னாட்டு வானூர்தி நிலையம் ஆகும்.

## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:நதியா மாவட்டம்
தில்லி சண்டை, 1737

**தில்லிப் போர்** 28 மார்ச் 1737 அன்று மராத்தியப் பேரரசுக்கும், முகலாயப் பேரரசுக்கும் இடையே தில்லி அருகே தல்கோட்டோரா எனுமிடத்தில் நடைபெற்றது.இச்சண்டையில் முகலாயப் படைகள் தோற்று, மராத்தியப் படைகள் வென்றது.  இச்சண்டை மராத்தியப் பேரரசுக்கும், முகலாயப் பேரரசுக்கும் இடையே நடைபெற்ற 3 போர்களின் ஒரு பகுதியாகும்.

## சண்டையின் விளைவுகள்
தில்லி போரில் மராத்தியர்கள் வெற்றி பெற்றதால் வட இந்தியாவில் மராத்தியப் பேரரசை விரிவாக்கம் செய்ய முடிந்தது.தில்லி முகலாயப் படைகளுக்கு உதவ வந்த ஐதராபாத் நிஜாம் படைகள் மற்றும் போபால் நவாப் படைகளுக்கும், மராத்தியப் படைகளுக்கும் இடையே நடைபெற்ற போபால் சண்டையில் 24  டிசம்பர் 1737 அன்று  ஐதராபாத் மற்றும் போபால் நவாப் படைகள் தோற்கடிக்கப்பட்டது. போரின் முடிவில் முகலாயர்களிடமிருந்து மராத்தியர்கள் போர் ஈட்டுத் தொகையாக பெரும் அளவில் கப்பம் வசூலித்தனர். மேலும் போர் உடன்படிக்கையால் போபால் நவாப் கட்டுப்பாட்டில் இருந்த மால்வா பகுதியை மராத்தியர்கள் பெற்றனர். இப்போரினாலும், ஆப்கானிய மன்னர் நாதிர் ஷா 1739-இல் தொடுத்த கர்னால் போரினாலும்  தில்லி முகலாயப் பேரரசு வலுவிழந்தது.

## இதனையும் காண்க
* தில்லி சண்டை, 1757
* தில்லி போர் (1803)
* கர்னால் போர்
## மேற்கோள்கள்

பகுப்பு:மராட்டியப் பேரரசு
பகுப்பு:முகலாயப் பேரரசு
பகுப்பு:இந்தியப் போர்கள்
பகுப்பு:தில்லி
பழவேற்காடு சின்ன பள்ளிவாசல்

**பழவேற்காடு சின்ன பள்ளிவாசல் என்னும் அல்மஜிதுல் முஷர்ரஃப் பள்ளிவாசல்** திருவள்ளூர் மாவட்டம், பொன்னேரி வட்டம், பழவேற்காடு கிராமத்தில் அமைந்துள்ளது.  பழவேற்காடு பேருந்து நிலையத்திலிருந்து சுமார் 350 மீட்டர் தொலைவில் அமைந்துள்ளது. அருகிலுள்ள இரயில் நிலையம் பொன்னேரி இரயில் நிலையம் ஆகும். பொன்னேரி மற்றும் செங்குன்றத்திலிருந்து நகரப்பேருந்துகள் இங்கு சென்று வருகின்றன. இதன் அஞ்சல் குறியீட்டு எண் 601205 ஆகும்.  இவ்வூரின் புவியிடக் குறியீடு : 13.416667°N அட்சரேகை 80.316667°E தீர்க்க ரேகை ஆகும்.
## வரலாறு
இந்த சின்ன பள்ளிவாசல் என்ற மசூதி அல்மஜிதுல் முஷர்ரஃப் என்ற இஸ்லாமிய பெரியவரின் பெயரில் கட்டப்பட்டுள்ளது. முகம்மது பீர் சாகிப், முகம்மது அலி நயினா சாகிப் மற்றும் முகம்மது பீர் பக்கர் சாகிப் ஆகிய மூவர் இணைந்து கி.பி. 1708 ஆம் ஆண்டு (அதாவது ஹிஜரி 1121 ஆம் ஆண்டு) கட்டியதாக இங்குள்ள அறிவிப்புப் பலகை குறிப்பிடுகிறது. 
## சூரிய நிழல் கடிகாரம்
இந்தப் பள்ளிவாசலில் ஒரு சூரிய நிழல் கடிகாரம் அமைக்கப்பட்டுள்ளது. இதனைக் காண்பதற்காக பல சுற்றுலாப் பயணிகள் இங்கு வந்து செல்கின்றனர். அல்ஹாஜ் மௌலானா முகம்மது சாகிப், முகம்மது அப்துல்லா ஆகியோர் இந்த சூரிய நிழல் கடிகாரத்தை  கி.பி.1915-ஆம் ஆண்டு (ஹிஜ்ரி 1334 ஆம் ஆண்டு) இந்தச் சின்னப் பள்ளிவாசல் வளாகத்தில் நிறுவிய செய்தியினை மற்றொரு அறிவிப்புப் பலகை குறிப்பிடுகிறது. இது போல மற்றொரு சூரிய நிழல் கடிகாரம் இலண்டன் மாநகரில் உள்ள மசூதி ஒன்றில் இடம்பெற்றுள்ளது. ஆக மொத்தம் இரண்டு சூரிய நிழல் கடிகாரங்கள் மட்டுமே உள்ளதாக தெரிகிறது. 
## மசூதி அமைப்பு
இப்பள்ளி செவ்வக வடிவ நிலத்தில் சுற்று மதில்களுடன் அமைக்கப்பட்டுள்ளது. மசூதியின் நுழைவாயிலில் இரண்டு மினாராக்கள் அமைக்கப்பட்டுள்ளன. மசூதியின் மேற்குப் பகுதியில் அமைந்துள்ள பிரார்த்தனை கூடத்தை ஒட்டி திண்ணை அமைக்கப்பட்டுள்ளது. மரம் செங்கற்கள் மற்றும் சுண்ணாம்புக்காரை கொண்டு அமைக்கப்பட்ட மெட்ராஸ் பாணி பிரார்த்தனைக் கூடத்தின்  கூரையை மையத்தில் அமைக்கப்பட்ட சதுர வடிவக் கருங்கற்தூண்களும், ஓரத்தில் செங்கற்களால் அமைக்கப்பட்ட உருளை வடிவத் தூண்களும் தாங்குகின்றன. மசூதியின் முகப்பில் பச்சை வண்ண அலங்கார திண்காரை ஜல்லியும் அதற்குமேல் டெரகோட்டா மினாராக்களும் அமைக்கப்பட்டுள்ளன. இங்கு குவிமாடம் அமைக்கப்படவில்லை. பிரார்த்தனை கூட்டத்தைச் சுற்றி வடக்கு, தெற்கு மற்றும் கிழக்கு பக்கங்களில் தாழ்வாரங்கள் அமைக்கப்பட்டுள்ளன. தென்புறத் தாழ்வாரத்தை ஒட்டி கைகால் கழுவும் நீர்த்தொட்டி அமைந்துள்ளது. மசூதியின் கிழக்குப் பகுதியில் இடுகாடு காணப்படுகிறது. இங்கு சித்திர எழுத்துக்களால் அலங்கரிக்கப்பட்ட பலகைகள் நடப்பட்டுள்ளன. 
## வழிபாடு
இப்பள்ளியில் நாள்தோறும் ஐந்து முறை தொழுகை நடைபெறுகிறது. வெள்ளிக்கிழமை வழிபாடுகளும் சிறப்பாக நடைபெறுகின்றன. இந்த மசூதியில் ஏழு படிக்கட்டுகளுடன் அமைக்கப்பட்ட உயரமான மேடை உள்ளது. இதற்கு ஆதான் என்று பெயர். இந்த வளாகத்தில் ஒலிபெருக்கி அமைக்கப்படுவதற்கு முன்பு இந்த மசூதியின் தொழுகை அழைப்பாளர் (Muezzin) இந்த மேடைமீது நின்று இசுலாமியர்களைத் தொழுகைக்கு அழைப்பதுண்டாம். 
## மேற்கோள்கள்

பகுப்பு:திருவள்ளூர் மாவட்டம்
பகுப்பு:தமிழ்நாட்டில் பள்ளிவாசல்கள்
தியோபரா பிரசசுத்தி

**தியோபரா பிரசசுத்தி** (*Deopara Prashasti*) என்பது வங்காளத்தின் சேனா மன்னர்களைப் புகழ்ந்து பேசும் ஒரு கல்வெட்டாகும். இலட்சுமண சேனாவின் (1178-1206) அரசவையில் அமைச்சராக இருந்த உமாபதி தாராவால் இக்கல்வெட்டு இயற்றப்பட்டது. பல நீதிமன்றக் கவிஞர்களில் ஒருவராகவும் இவர் இருந்தார். கல்வெட்டு குறிப்பாக லட்சுமண சேனாவின் தாத்தாவான விசய சேனாவை (1095–1158) புகழ்கிறது. தோராயமாக 22 எழுத்துக்கள் கொண்ட நவீன வங்காள மொழி எழுத்துக்களின் முன்னோடி எழுத்துகள் கல்வெட்டில் எழுதப்பட்டுள்ளன. இன்றைய வங்காள தேசத்தின் இராச்சாகி மாவட்டத்தின் கோதாகாரி துணைமாவட்டத்தில் உள்ள தியோபரா கிராமத்திற்கு அருகில் 1865 ஆம் ஆண்டில் கல்வெட்டு கண்டுபிடிக்கப்பட்டது. சேனா மன்னன் பிசாய் சென் சேனாவே சேனா பேரரசின் உண்மையான நிறுவனர் என்று தியோபர பிரசசுத்தி விவரிக்கிறது.
## மேற்கோள்கள்

பகுப்பு:வங்காளதேசம்
அலெசு பிலியாத்சுக்கி

**அலெசு விக்தராவிச் பிலியாத்சுக்கி** (*Ales Viktaravich Bialiatski*, ; பிறப்பு: 25 செப்டம்பர் 1962) பெலருசிய சனநாயக-சார்பு, மனித உரிமைகள் செயற்பாட்டாளரும் ஆவார். இவர் வியாசுனா மனித உரிமைகள் மையத்தில் பணியாற்றுகிறார். 2020-ஆம் ஆண்டில், "மாற்று நோபல் பரிசு" என்று பரவலாக அறியப்படும் ரைட் லவ்லிவுட் விருதை இவர் வென்றார்.  2020 திசம்பரில், ஐரோப்பிய நாடாளுமன்றம் சாகரவ் பரிசு வழங்கிக் கௌரவித்தது. 2022 இல், இவருக்கு அமைதிக்கான நோபல் பரிசு, மெமோரியால் (உருசியா), குடிமை உரிமைகளுக்கான மையம் (உக்ரைன்) ஆகிய மனித உரிமைகள் அமைப்புகளுடன் இணைந்து வழங்கப்பட்டது.

பிலியாத்சுக்கி 2021 சூலை 14 முதல், வரி ஏய்ப்பு செய்ததாகக் கூறி சிறையில் அடைக்கப்பட்டுள்ளார். மனித உரிமை ஆர்வலர்கள் இக்குற்றச்சாட்டுகள் அரசியல் உந்துதல் சுமத்தப்பட்டது என்று கருதுகின்றனர், அத்துடன் அவர்கள் பிலியாத்சுக்கியை மனசாட்சியின் கைதியாகப் பார்க்கின்றனர்.

## வாழ்க்கைக் குறிப்பு
பிலியாத்சுக்கி உருசியாவின் கரேலியாவில் உள்ள வியாத்சீலியா என்ற நகரில் பெலருசியப் பெற்றோருக்கு 1962 இல் பிறந்தார். 1965 ஆம் ஆண்டில், குடும்பம் பெலருசிற்குத் திரும்பி கோமெல் பிராந்தியத்தின் சுவித்லாகோர்சுக் நகரில் குடியேறியது. பிலியாத்சுக்கி பெலருசிய இலக்கியம் படித்து 1984 இல் கோமெல் பல்கலைக்கழகத்தில் உருசிய, பெலருசிய மொழியியலில் பட்டம் பெற்றார். பட்டப்படிப்புக்குப் பிறகு, இவர் கோமிக் பிராந்தியத்தின் லீசிசி மாவட்டத்தில் பள்ளி ஆசிரியராகப் பணியாற்றினார். 1985-1986 இல், உருசியாவின் எக்கத்தரீன்பூர்க் அருகே கவச வாகன ஓட்டுநராக இராணுவத்தில் பணியாற்றினார்.

## செயற்பாட்டாளர்
### சோவியத் ஒன்றியத்தில்
1980களின் முற்பகுதியில், பிலியாத்சுக்கி பல சனநாயக சார்பு முன்முயற்சிகளில் ஈடுபட்டார், இதில் "விடுதலை" என்று அழைக்கப்படும் பெலருசிய இரகசியக் கட்சிக் குழு பெலருசு சோவியத் ஒன்றியத்தில் இருந்து வெளியேறி ஒரு இறையாண்மை மிக்க சனநாயக நாட்டை உருவாக்குவதை நோக்கமாகக் கொண்டது. இக்குழு "புரச்சோக்" என்ற பெயரில் ஒரு சட்டவிரோத பிரசுரத்தை வெளியிட்டு, குறிப்பாக 1987-88 இல் பல சோவியத் எதிர்ப்பு போராட்டங்களை ஒருங்கிணைத்தது. 1987 திசம்பரில் பிலியாத்சுக்கி பெலருசிய சமூகங்களின் 1வது சட்டமன்றத்தின் ஏற்பாட்டுக் குழுவில் இருந்தார்.

### பெலருசில்
பிலியாத்ஸ்கி பெலருசிய செல்வாக்கு அணி என்ற அமைப்பின் செயலாளராகவும் (1996-1999), அதன் துணைத் தலைவராகவும் (1999-2001) பணியாற்றினார். 1996 இல் வியாசுனா மனித உரிமைகள் மையத்தைத் தொடங்கினார். தலைநகர் மின்சுக்கை மையமாகக் கொண்ட இவ்வமைப்பு 1999 சூன் மாதத்தில் நாடு தழுவிய தன்னார்வத் தொண்டு நிறுவனமாக மாற்றப்பட்டது. 2003 இல் உச்சநீதிமன்றம் இவ்வமைப்பின் பதிவை இரத்துச் செய்தது. பிலியாத்சுக்கி சனநாயக தன்னார்வ தொண்டு நிறுவனங்களின் (2000-2004) பேரவையின் பணிக்குழுவின் தலைவராகப் பணியாற்றினார்.

## கைது
2011 ஆகத்து 4 அன்று அலெசு பிலியாத்ஸ்கி வரி ஏய்ப்புக் குற்றச்சாட்டின் கீழ் கைது செய்யப்பட்டு, 4½ ஆண்டுகள் சிறைத்தண்டனை உட்பட சொத்துக்களும் பறிமுதல் செய்யப்பட்டன. 2014 சூன் 21 அன்று விடுவிக்கப்பட்டார்.

2021 சூலை 14 அன்று, பெலருசியக் காவல்துறையினர் நாடு முழுவதும் வியாசுனா அமைப்பின் பணியாளர்களின் வீடுகளையும், அலுவலகத்தையும் சோதனையிட்டனர். பிலியாத்ஸ்கியும் அவரது இரண்டு சகாக்களும் கைது செய்யப்பட்டனர். 2021 அக்டோபர் 6 அன்று, 7 ஆண்டுகள் சிறைத்தண்டனை பிலியாத்ஸ்கிக்கு வழங்கப்பட்டது.

## மேற்கோள்கள்

## வெளி இணைப்புகள்
*  

பகுப்பு:1962 பிறப்புகள்
பகுப்பு:மனித உரிமைச் செயற்பாட்டாளர்கள்
பகுப்பு:நோபல் பரிசு பெற்ற பெலருசியர்கள்
பகுப்பு:பெலருசிய எழுத்தாளர்கள்
பகுப்பு:வாழும் மக்கள்
பகுப்பு:நோபல் அமைதிப் பரிசு பெற்றவர்கள்
சுவாத் ஆறு

**சுவாத் ஆறு** (*Swat River*) பாக்கித்தானின் கைபர்-பக்துன்க்வா மாகாணத்தின் வடக்குப் பகுதியில் பாயும் ஓர் வற்றாத ஆறாகும். இந்து குஃசு மலைகளின் உயர் பனிப்பாறை பள்ளத்தாக்குகளிலிருந்து உருவாகும் இது பரந்த சுவாத் பள்ளத்தாக்கை செழிப்பாக்குவதற்கு முன்பு அழகிய கலாம் பள்ளத்தாக்கில் பாய்கிறது. இது வடக்கு பாக்கித்தானில் ஒரு முக்கியமான சுற்றுலா தலமாகவும், முன்னாள் கோட்டையாகவும் உள்ளது. புராதன காந்தாரப் பகுதி, ஏராளமான புராதன பௌத்த தளங்கள் இப்பகுதியில் சிதறிக்கிடக்கின்றன.

## பெயர்
சமசுகிருதத்தில் "தெளிவான நீல நீர்" என்று பொருள்படலாம். மற்றொரு கோட்பாடு சுவாத் என்ற சொல் சமசுகிருத வார்த்தையான சுவேதா என்ற சொல்லிருந்து உருவாகியிருக்கலாம். இச்சொல் ஆற்றின் தெளிவான நீரை விவரிக்கவும் பயன்படுத்தப்படுகிறது. பண்டைய கிரேக்கர்களால், இந்த ஆறு *சோஸ்டஸ்* என்று அழைக்கப்பட்டது. சீன யாத்ரீகர் பாசியான் இதனை *சு-ஹோ-டு* என்று குறிப்பிடுகிறார்.

## ஆதாரம்
சுவாத்திற்கான நீர் ஆதாரம் இந்து குஃசு மலைகளில் ஆர்ம்பாகிறது. இங்கிருந்து ஆண்டு முழுவதும் பனிக்கட்டி நீராக மாறி பாய்கிறது. ஆறு கோகிஸ்தானின் உயரமான பள்ளத்தாக்குகளில் இருந்து, உசோ மற்றும் கப்ரால் ஆறுகள் (உத்ரர் நதி என்றும் அழைக்கப்படுகிறது) கலாமில் சங்கமிக்கும் இடத்தில் தொடங்குகிறது. அங்கிருந்து,ஆறு கலாம் பள்ளத்தாக்கின் குறுகிய பள்ளத்தாக்குகள் வழியாக மத்யான் நகரம் வரை பாய்கிறது. அங்கிருந்து சக்தாரா வரை கீழ் சுவாத் பள்ளத்தாக்கின் சமவெளிப் பகுதிகள் வழியாக 160 கி.மீ. தூரம் மெதுவாக ஓடுகிறது. பள்ளத்தாக்கின் தீவிர தெற்கு முனையில், ஆறு ஒரு குறுகிய பள்ளத்தாக்கில் நுழைந்து, பெசாவர் பள்ளத்தாக்கிற்குள் நுழைவதற்கு முன், கலங்கியில், பஞ்ச்கோரா ஆற்றில் இணைகிறது. இது இறுதியாக சார்சடாவிற்கு அருகிலுள்ள காபூல் ஆற்றில் முடிவடைகிறது.

### வெளியேற்றம்
முண்டா என்ற இடத்தில் வினாடிக்கு சராசியாக 280 கன மீட்டர் நீர் வெளியேறுகிறது.

## பொருளாதாரத் தாக்கம்
பள்ளத்தாக்கின் பொருளாதாரத்தில் சுவாத் ஆறு முக்கியப் பங்கு வகிக்கிறது. சுவாத் மற்றும் மலகண்ட் பள்ளத்தாக்கின் கீழ் பகுதிகள் 1903  ஆண்டு ஆங்கிலேயர்களால் கட்டப்பட்ட அமந்தரா தொடர் கால்வாய்களால் பாசனம் பெறுகின்றன.

கால்வாய் 1914 இல் முடிக்கப்பட்ட பெண்டன் சுரங்கப்பாதை வழியாக மலகண்ட் கணவாய்க்கு அடியில் பாய்கிறது. தர்காயின் கீழே, 1921 ஆம் ஆண்டில் ஆங்கிலேயர்களால் கட்டப்பட்ட கால்வாய்கள், பெசாவர் பள்ளத்தாக்கில் உள்ள சார்சத்தா, சுவாபி மற்றும் மர்தான் மாவட்டங்களில் பல சிறிய கால்வாய்களுக்கு நீர் ஆதாரத்தை வழங்குகிறது.

## புகைப்படங்கள்

படிமம்: Swat River and Honeymoon Hotel in Kalam, near Mingora, Swat, KPK.jpg|கலாம் பள்ளத்தாக்கில் பாயும் ஆறு
படிமம்:Bahrain of Swat Valley, Pakistan.jpg|ஆறங்கரையில் அமைந்திருக்கும் பகுரைன் நகரம்
படிமம்:01 Swat Valley.jpg|சுவாத் ஆறு
படிமம்:Amlok dara stupa2.jpg|ஆற்றின் அருகே அமைந்துள்ள அம்லுக்-தாரா தாது கோபுரம்.


## இதனையும் பார்க்கவும்
* சப்த நதிகள்
* சுவாத் மாவட்டம்
* பாரிகோட்

## சான்றுகள்
* Book: Hidden Treasures of Swat, 

## வெளி இணைப்புகள்
* Swat Valley website

பகுப்பு:பாக்கித்தான் ஆறுகள்
பகுப்பு:கைபர் பக்துன்வா மாகாணம்
பேரரசர் அப்பாஸ்

**பேரரசர் அப்பாஸ்** அல்லது **மகா அப்பாஸ்** (*Abbas the Great*) என்பவர் ஈரானின் சபாவித்து அரசமரபின் ஐந்தாவது ஷா ஆவார். இவர் பொதுவாக ஈரானிய வரலாறு மற்றும் சபாவித்து அரசமரபின் ஆட்சியாளர்களில் மிகச் சிறந்தவர்களில் ஒருவராகக் கருதப்படுகிறார். இவர் ஷா முகம்மது கோதபந்தாவின் மூன்றாவது மகன் ஆவார்.

சபாவித்து ஈரானின் இராணுவ, அரசியல் மற்றும் பொருளாதார சக்தியின் மேற்பார்வையை அப்பாஸ் பெற்றாலும், நாட்டிற்கு மிகச் சிக்கலான காலத்தின்போது இவர் அரியணைக்கு வந்தார். இவரின் தந்தையின் செயல்திறனற்ற ஆட்சிக்குக் கீழ், நாடானது கிசில்பாஷ் இராணுவத்தின் பல்வேறு பிரிவுகளுக்கு இடையே ஏற்பட்ட பிரச்சினைகளால் வலுவிழந்திருந்தது. இவருக்கு 8 வயதாக இருந்தபொழுது கிசில்பாஷ் இராணுவத்தினர் அப்பாஸின் தாய் மற்றும் அண்ணனைக் கொன்றனர். இது இவரது மனதில் ஆழமான பாதிப்பை ஏற்படுத்தியது. அதே நேரத்தில் ஈரானின் எதிரிகளான உதுமானியப் பேரரசு மற்றும் உசுப்பெக்கியர்கள் இந்த அரசியல் குழப்பத்தைத் தங்களுக்குச் சாதகமாகப் பயன்படுத்தி நிலப்பரப்புகளை அபகரித்துக்கொண்டனர். 1588ஆம் ஆண்டு கிசில்பாஷ் தலைவர்களில் ஒருவரான முர்ஷித் கோலி கான் இராணுவப் புரட்சி செய்து ஷா முகமதுவைப் பதவியில் இருந்து தூக்கி எறிந்தார். 16 வயது அப்பாஸை அரியணையில் அமர வைத்தார். ஆனால் சீக்கிரமே அப்பாஸ் அரியாணையைத் தனக்காகக் கைப்பற்றிக்கொண்டார்.

## பண்பு மற்றும் மரபு
இவரைப் பற்றிய நூல்கள் இவர் தன்னுடைய பெரும்பாலான நேரத்தை மக்களிடையே கழித்தார் எனக் குறிப்பிடுகின்றன. தலை நகரமான இசுபகானில் இருந்த கடைவீதிகள் மற்றும் பிற பொது இடங்களுக்குத் தாமாகச் செல்வதை இவர் வழக்கமாகக் கொண்டிருந்தார். இவர் உயரத்தில் குள்ளமானவராக இருந்தார். ஆனால் உடல் வலு கொண்டவராக இருந்தார். இருந்தும் கடைசி ஆண்டுகளில் இவரது உடல் நலமானது பலவீனமானது. நீண்ட நேரத்திற்கு உறங்காமல் அல்லது உண்ணாமல் களிக்க அப்பாஸால் முடியும். தொலை தூரங்களுக்குக் குதிரை பயணம் செய்யும் திறமையும் அப்பாஸிடம் இருந்தது. 19ஆம் வயதில் இவர் தனது தாடியை எடுத்துவிட்டு, மீசையை மட்டும் வைத்துக் கொண்டார். இவ்வாறாக ஈரானில் இப்பாணியில் மீசை வைத்துக்கொள்ளும் பழக்கம் மக்களிடையே வேகமாகப் பரவத் தொடங்கியது.

அப்பாஸ் ஒரு உளங்கவர் திறன் கொண்ட பேச்சாளர் ஆவார். தன்னுடைய பேச்சாற்றல் மூலம் மக்களின் மனதை மாற்றக்கூடியவராகவும், அவர்களின் எண்ணங்களில் தாக்கத்தை ஏற்படுத்தக் கூடியவராகவும் திகழ்ந்தார். பாரம்பரியத் துருக்மெனியக் கவிஞரான மகுதைம்குலி, அப்பாஸுக்கு ஒரு நூற்றாண்டுக்குப் பிறகு வாழ்ந்தார். அவர் தனது "அணிகலன் அல்ல" என்ற கவிதையில் அப்பாஸைப் பற்றி பின்வருமாறு குறிப்பிட்டுள்ளார்:
:
:
:தாங்கள் சிறந்த பேச்சாளர்கள் என்று கூறிக்கொள்ளும் ஏராளமானவர்கள் உள்ளனர்,
:ஆனால் அவர்களில் ஒருவர் கூட ஷா அப்பாஸைப் போன்று ஆற்றல் பெற்றவர்கள் கிடையாது.

## மேலும் காண்க
* ஈரானின் வரலாறு

## உசாத்துணை

## மேலும் படிக்க

* Yves Bomati and Houchang Nahavandi,*Shah Abbas, Emperor of Persia,1587-1629*, 2017, ed. Ketab Corporation, Los Angeles, , English translation by Azizeh Azodi.
* Canby, Sheila R. (ed), 2009, *Shah Abbas; The Remaking of Iran*, 2009, British Museum Press, 
* 

## வெளி இணைப்புகள்

* *Shah Abbās: The Remaking of Iran*, The British Museum, in association with Iran Heritage Foundation, 19 February14 June 2009,
* John Wilson, *Iranian treasures bound for Britain*, BBC Radio 4, 19 January 2009, BBC Radio 4's live magazine, ''Front Row'' (audio report).
* "Shah 'Abbas: The Remaking of Iran"

பகுப்பு:1571 பிறப்புகள்
பகுப்பு:1629 இறப்புகள்
தில்லி சண்டை, 1757

**தில்லி சண்டை, 1757** அல்லது **இரண்டாம் தில்லி சண்டை** (**battle of Delhi in 1757**)  தில்லியை கைப்பற்றுவதற்காக 11 ஆகஸ்டு 1757 அன்று மராத்தியப் பேரரசுக்கும், தில்லி முகலாயப் பேரரசு மீது நடைபெற்ற போராகும். இப்போரில் மராத்தியப் படைகளுக்கு பேஷ்வா இரகுநாதராவ் தலைமையிலும், தில்லி ஆதரவு ஆப்கானிய  ரோகில்லா படைகளுக்கு நஜிப் உத் தௌலா தலைமையிலும் போர் நடைபெற்றது.

## போர்
யமுனை ஆற்றின் கரையில் உள்ள தில்லி செங்கோட்டையை முற்றுகையிட்ட மராத்தியப் படைகளுக்கும், முகலாய மற்றும் ஆப்கானிய   ரோகில்லா படைகளுக்கும் இடையே சண்டை 11 ஆகஸ்டு 1757 அன்று  நடைபெற்றது. போரில் தோற்ற முகலாய மன்னர் நஜிப் உத்-தௌலா மராத்தியப் படைகளிடம்  சரண் அடைந்தார்.
## போருக்குப் பின்
தில்லியின் நடைமுறை ஆட்சியாளர்களாக மராத்தியர்கள் மாறினர். Raghunath Rao appointed Antaji Mankeshwar as Governor of Delhi province while Alamgir II was retained as titular head with no actual power.
## இதனையும் காண்க
* தில்லி சண்டை, 1737
* தில்லி போர் (1803)
* கர்னால் போர்
## மேற்கோள்கள்

* [TVandana Thorpe](https://books.google.com/books?id=UbdgaWR_xsUC&pg=SA10-PA13&dq=In+1757,+they+captured+Delhi+and+in+1758+they+conquered+Punjab+by+defeating+Timar+Shah+(Abdali's+son)&hl=en&sa=X&ei=oVYKUOTYMIjTrQfMmenICA&ved=0CDoQ6AEwAg#v=onepage&q=In%201757%2C%20they%20captured%20Delhi%20and%20in%201758%20they%20conquered%20Punjab%20by%20defeating%20Timar%20Shah%20(Abdali's%20son)&f=false)
* y Walī Allāh al-Dihlawī, Marcia K.

பகுப்பு:மராத்திப் பேரரசு
பகுப்பு:முகலாயப் பேரரசு
பகுப்பு:இந்தியப் போர்கள்
பகுப்பு:தில்லி
ரெடிட்

**Reddit** (/ / ˈrɛdɪt /), **ரெடிட்**  என்பது ஒரு அமெரிக்க சமூக செய்தித் தொகுப்பு, உள்ளடக்க மதிப்பீடு மற்றும் இணைய மன்றம் ஆகும். பதிவுசெய்யப்பட்ட பயனர்கள் (பொதுவாக "ரெடிட்டர்கள்" என்று குறிப்பிடப்படுகிறார்கள்) இணைப்புகள், உரை இடுகைகள், படங்கள் மற்றும் வீடியோக்கள் போன்ற உள்ளடக்கத்தை தளத்தில் சமர்ப்பிக்கவும், பின்னர் அவை மற்ற உறுப்பினர்களால் வாக்களிக்கப்பட்டன அல்லது குறைக்கப்படுகின்றன . இடுகைகள் "சமூகங்கள்" அல்லது "சப்ரெடிட்கள்" எனப்படும் பயனர் உருவாக்கிய பலகைகளில் பாடத்தின் அடிப்படையில் ஒழுங்கமைக்கப்படுகின்றன. அதிக ஆதரவுடன் கூடிய சமர்ப்பிப்புகள் அவற்றின் சப்ரெடிட்டின் மேற்பகுதியில் தோன்றும், மேலும் அவை போதுமான ஆதரவைப் பெற்றால், இறுதியில் தளத்தின் முதல் பக்கத்தில் தோன்றும். ரெடிட்  நிர்வாகிகள் சமூகங்களை நடுநிலைப்படுத்துகின்றனர். ரெடிட் பணியாளர்கள் அல்லாத சமூகம் சார்ந்த மதிப்பீட்டாளர்களாலும் மாடரேஷன் நடத்தப்படுகிறது. 

மார்ச் 2022 நிலவரப்படி, செம்ருஷின் கூற்றுப்படி, ரெடிட் உலகில் அதிகம் பார்வையிடப்பட்ட இணையதளங்களில் 9வது இடமாகவும், அமெரிக்காவில் அதிகம் பார்வையிடப்பட்ட இணையதளங்களில் 6வது இடமாகவும் உள்ளது.  அதன் பயனர் தளத்தில் சுமார் 42–49.3% அமெரிக்காவிலிருந்து வருகிறது, அதைத் தொடர்ந்து ஐக்கிய இராச்சியம் 7.9–8.2% மற்றும் கனடா 5.2–7.8%.   18 முதல் 29 வயதுடைய அமெரிக்கப் பெரியவர்களில் இருபத்தி இரண்டு சதவீதம் பேரும், 30 முதல் 49 வயதுடைய அமெரிக்கப் பெரியவர்களில் 14 சதவீதம் பேரும் தொடர்ந்து ரெடிட்டைப் பயன்படுத்துகின்றனர். 

ரெடிட் 2005 இல் ஏரன் சுவோற்சுடன் வர்ஜீனியா பல்கலைக்கழக அறை தோழர்களான ஸ்டீவ் ஹஃப்மேன் மற்றும் அலெக்சிசு ஒகானியன் ஆகியோரால் நிறுவப்பட்டது. கான்டே நாஸ்ட் பப்ளிகேஷன்ஸ் அக்டோபர் 2006 இல் தளத்தை வாங்கியது. 2011 இல், ரெடிட் கான்டே நாஸ்டின் தாய் நிறுவனமான அட்வான்ஸ் பப்ளிகேஷன்ஸின் ஒரு சுயாதீன துணை நிறுவனமாக மாறியது.  அக்டோபர் 2014 இல், ரெடிட் முதலீட்டாளர்களான Marc Andreessen, பீட்டர் தீல், Ron Conway, ஸ்னூப் டாக் மற்றும் ஜாரெட் லெடோ உட்பட சாம் ஆல்ட்மேன் தலைமையிலான ஒரு நிதிச் சுற்றில் $50 மில்லியன் திரட்டியது.  அவர்களின் முதலீடு அப்போது நிறுவனத்தின் மதிப்பு $500 மில்லியன்.   ஜூலை 2017 இல், ரெடிட் $1.8 பில்லியன் மதிப்பீட்டிற்கு $200 மில்லியனை திரட்டியது, அட்வான்ஸ் பப்ளிகேஷன்ஸ் பெரும்பான்மை பங்குதாரராக உள்ளது.  பிப்ரவரி 2019 இல், டென்சென்ட் தலைமையிலான $300 மில்லியன் நிதிச் சுற்று நிறுவனத்தின் மதிப்பை $3 பில்லியனாகக் கொண்டு வந்தது.  ஆகஸ்ட் 2021 இல், ஃபிடிலிட்டி இன்வெஸ்ட்மென்ட்ஸ் தலைமையிலான $700 மில்லியன் நிதிச் சுற்று அந்த மதிப்பை $10 பில்லியனாக உயர்த்தியது.  பின்னர் நிறுவனம் டிசம்பர் 2021 இல் 15 பில்லியன் டாலர் மதிப்பீட்டில் IPO க்கு தாக்கல் செய்ததாக கூறப்படுகிறது.  

## விளக்கக் குறிப்புகள்

## குறிப்புகள்

## மேலும் படிக்க

* 

## வெளி இணைப்புகள்

* 
* "Live Episode! Reddit: Alexis Ohanian & Steve Huffman"—*How I Built This* (audio interview with founders)

பகுப்பு:சமூக ஊடகங்கள்
பகுப்பு:இணையச் சமூக வலைப்பின்னல்கள்
மராத்தியர்கள் தில்லியைக் கைப்பற்றுதல், 1771

**தில்லியை கைப்பற்றுதல்** (**Capture of Delhi**), இறுதி முகலாய மன்னர் இரண்டாம் ஆலம் ஷா ஆண்ட   தில்லி செங்கோட்டையைக் கைப்பற்றுவதற்கு மராத்தியப் பேரரசு 1771-ம் ஆண்டில் இறுதிப் போர் தொடுத்தது. மராத்தியப் படைகளுக்கு எதிராக சிறிய முகலாயப் படைகளுக்கு ஆதரவாக ராம்பூர் இராச்சிய மன்னர் நஜிப் உத்-தௌலா மற்றும் செபிதா கானின் படைகள் போரிட்டது. போரில் தில்லி செங்கோட்டை மராத்தியர்களிடம் வீழ்ந்தது.   முகலாயர்கள், மராத்தியர்களுடன் செய்து கொண்ட ஒப்பந்தபடி, மீண்டும் செங்கோட்டை மட்டும்  முகலாயர்களிடம் திருப்பி வழங்கப்பட்டது. 
## இதனையும் காண்க
* தில்லி சண்டை, 1737
* தில்லி சண்டை, 1757
* தில்லி போர் (1803)
* கர்னால் போர்

## மேற்கோள்கள்

பகுப்பு:மராட்டியப் பேரரசு
பகுப்பு:முகலாயப் பேரரசு
பகுப்பு:இந்தியப் போர்கள்
பகுப்பு:தில்லி
சாங்லி-மிராஜ் மற்றும் குப்வாட் மாநகராட்சி

**சாங்லி-மிராஜ் மற்றும் குப்வாட் மாநகராட்சி** (**Sangli-Miraj & Kupwad**), இந்தியாவின் மகாராட்டிரம் மாநிலத்தின் தெற்கில் உள்ள சாங்கிலி மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். சாங்கிலி, மீரஜ் மற்றும் குப்வாட் ஆகிய  நகரங்களைக் கொண்ட இம்மாநகராட்சி கிருஷ்ணா ஆற்றின் கரையில் உள்ளது. இம்மாநகராட்சியின் மீரஜ் பகுதியில் மிரஜ் தொடருந்து நிலையம் உள்ளது.

## நிர்வாகம்
சாங்கிலி, மீரஜ் மற்றும் குப்வாட் நகராட்சிகளை இணைத்து 28 பிப்ரவரி 1998  அன்று சாங்லி-மிராஜ் மற்றும் குப்வாட் மாநகராட்சி நிறுவப்பட்டது.இம்மாநகராட்சி 74 மாமன்ற உறுப்பினர்களையும், மேயர், துணை மேயர் மற்றும் ஆணையாளரையும் கொண்டது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 1,10,062 வீடுகள் கொண்ட
இம்மாநகரத்தின் மக்கள் தொகை 5,02,793 ஆகும். அதில் ஆண்கள் 2,53,640 மற்றும் பெண்கள் 2,49,153  ஆக உள்ளனர். பாலின விகிதம் 1000 ஆண்களுக்கு 982 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி  எழுத்தறிவு 85.9% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 73,032 மற்றும் 3,496 ஆகவுள்ளனர். 

இதன் மக்கள் தொகையில் இந்துக்கள் 71.32%, இசுலாமியர் 21.11%,  பௌத்தர்கள் 1.38%, சமணர்கள் 4.32%,   சீக்கியர்கள் 0.14%, கிறித்தவர்கள் 1.38% மற்றும் பிறர் 0.26% ஆகவுள்ளனர்.
## இதனையும் காண்க
* சாங்கிலி
* மீரஜ்
* மிரஜ் தொடருந்து நிலையம்

## மேற்கோள்கள்


பகுப்பு:சாங்குலி மாவட்டம்
பகுப்பு:இந்திய மாநகராட்சிகள்
பகுப்பு:மகாராட்டிரா மாநில மாநகராட்சிகள்
பகுப்பு:மகாராட்டிரத்திலுள்ள மாநகரங்கள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
ஜால்னா

**ஜால்னா** (**Jalna**) , இந்தியாவின் மகாராட்டிரம் மாநிலத்தின்  நடுவில் அமைந்த மராத்வாடா பிரதேசத்தில் உள்ள ஜால்னா மாவட்டத்தின்  நிர்வாகத் தலைமையிட நகரம் மற்றும் நகராட்சி ஆகும். ஜால்னா நகரம் குண்டலிகா ஆற்றின் கரையில் உள்ளது. இது கடல் மட்டத்திலிருந்து 508 மீட்டர் உயரத்தில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 54 வார்டுகளும், 53,730 வீடுகளும் கொண்ட ஜால்னா நகரத்தின் மக்கள் தொகை 2,85,577 ஆகும். அதில் ஆண்கள்  1,47,092  மற்றும் பெண்கள் 1,38,485 ஆக உள்ளனர். பாலின விகிதம் 1000 ஆண்களுக்கு 929 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13.6% ஆகவுள்ளனர். இதன் சராசரி  எழுத்தறிவு 70.67%  ஆகவுள்ளது.  

இதன் மக்கள் தொகையில் இந்துக்கள் 60.73%, இசுலாமியர் 27.34%,  பௌத்தர்கள் 6.75%, சமணர்கள் 1.67%,  சீக்கியர்கள் 0.26%, கிறித்தவர்கள் 2.81% மற்றும் பிறர் 0.43% ஆகவுள்ளனர்.
## பொருளாதாரம்
பருத்தி ஆலைகள், பருத்தித் துணி நெசவு ஆலைகள், பருத்தியிலிருந்து கொட்டை பிரிக்கும் ஆலைகள் மற்றும் பருத்திக் கொட்டை  எண்ணெய் பிழியும் ஆலைகளுக்கு ஜால்னா நகரம் பெயர் பெற்றது. 

## போக்குவரத்து
ஜால்னா தொடருந்து நிலையம்மாநிலத்தின் மும்பை, நாக்பூர், புனே போன்ற பிற பகுதிகளை இணைக்கிறது. 
## தட்ப வெப்பம்

## மேற்கோள்கள்

## வெளி இணைப்புகள்
* Jalna Online at India Online Network

பகுப்பு:ஜால்னா மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
மாநிலங்களவைத் தேர்தல்கள் 1977

**மாநிலங்களவைத் தேர்தல்கள் 1977** (*1977 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1977ஆம் ஆண்டு பல்வேறு நாட்களில் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்கத் தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1979-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1977-1983 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1983ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

## இடைத்தேர்தல்
கீழ்க்கண்ட இடைத்தேர்தல் 1977ஆம் ஆண்டு நடைபெற்றது.

#

## மேற்கோள்கள்

 

பகுப்பு:மாநிலங்களவைத் தேர்தல்கள்
மாநிலங்களவைத் தேர்தல்கள் 1975

**மாநிலங்களவைத் தேர்தல்கள் 1975** (*1975 Rajya Sabha Elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1975ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கானத் தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1975-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1975-1981 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர 1981ஆம் ஆண்டில் ஓய்வு பெற்றனர். . *பட்டியல் முழுமையடையவில்லை.*

## இடைத்தேர்தல்
1975ஆம் ஆண்டு கீழ்க்கண்ட இடைத்தேர்தல் நடைபெற்றது.

## மேற்கோள்கள்

பகுப்பு:மாநிலங்களவைத் தேர்தல்கள்
வெண்வயிற்று மின்சிட்டு

**வெண்வயிற்று மின்சிட்டு** (*White-bellied minivet*)(*பெரிக்ரோகோடசு எரித்ரோபைகியசு*) என்பது நேபாளம் மற்றும் இந்தியாவில் பெரும்பாலும் உலர்ந்த இலையுதிர் காடுகளில் காணப்படும் ஒரு வகை மின்சிட்டு ஆகும்.
[link=//upload.wikimedia.org/wikipedia/commons/thumb/7/7c/White-bellied_Minivet_%28Female%29_I_IMG_8058.jpg/220px-White-bellied_Minivet_%28Female%29_I_IMG_8058.jpg|இடது|thumb| [பரத்பூர், ராஜஸ்தான்|பரத்பூர், ராஜஸ்தான், இந்தியா .]]

## சொற்பிறப்பியல்
மின்சிட்டுகள் என்ற வடமொழிப் பெயரின் தோற்றம் குறித்துத் தெரியவில்லை. ஆனால் இது ஒரு இந்தியப் பெயரின் ஆங்கிலத் தழுவலாக இருக்கலாம். மின்சிட்டுகள் பேரினமானது சில மின்சிட்டுகளின் குங்குமப்பூ நிறத்துடன் தொடர்புடையதாகத் தெரிகிறது.

## விளக்கம்
ஆண் வெண்வயிற்று மின்சிட்டுகள் பளபளப்பான கருப்பு தலை, கழுத்து, வால் மற்றும் மேற்பகுதியினைக் கொண்டுள்ளது. இந்த சிற்றினம் வெள்ளை கழுத்து, ஆரஞ்சு தொண்டை, பிற கீழ்ப் பகுதி வெண்மை நிறத்தில் காணப்படும். பின்பகுதி ஆரஞ்சு நிறத்தில் உள்ளது. இறக்கைகளில் வெள்ளை அடையாளங்கள் உள்ளன.

பெண் மின்சிட்டு, அடர் சாம்பல் மேல் பகுதியுடன், கருப்பு நிற இறக்கை, வெள்ளை கழுத்து, கருப்பு வால் மற்றும் அலகுக்கும் கண்ணுக்கும் இடைப்பட்ட பகுதி பளபளப்பான கருப்பு நிறத் தோற்றத்தில் காணப்படும். இதன் இறக்கைகள் ஆண்களின் இறக்கைப் போன்று வெள்ளை அடையாளங்களைக் கொண்டுள்ளன. மேலும் பின்பகுதி ஆரஞ்சு நிறத்தில் இருக்கும். 

இதன் நீளம் 18.5 முதல் 20 செ.மீ வரை இருக்கும்.

## வாழ்விடமும் நடத்தையும்
வெண்வயிற்று மின்சிட்டுகள் நேபாளம் மற்றும் இந்தியாவைப் பூர்வீகமாகக் கொண்டது. முக்கியமாக இவை வறண்ட இலையுதிர் காடுகளில் காணப்படும். இந்த சிற்றினம் திறந்த புன்னிலங்களில் அரிதான அகாசியா தளிர்கள், உலர்ந்த புல்வெளிகள் மற்றும் விவசாய நிலம் போன்ற செயற்கை நிலப்பரப்புகளில் வாழ்கிறது. இது 20,000 கி.மீ. க்கும் அதிகமான மிகப் பெரிய பகுதியை ஆக்கிரமித்துள்ளது.

மினிசிட்டுகள் பொதுவாகச் சிறிய குழுக்களாகக் காணப்படும். சில சமயங்களில் மற்ற சிற்றினங்களுடன் இணைந்து காணப்படும். இது பறந்தோ அல்லது மரங்களின் விதானத்தில் அமர்ந்தோ பூச்சிகளை இரையாகப் பிடிக்கின்றன.

இதன் குரல் இனிமையான ஊதல் ஊதிப் போன்றது.

## இனப்பெருக்கம்
இந்த பறவை மரத்தின் உச்சியில் கூடு கட்டுகிறது. கூடு என்பது சிறிய மரக்கிளைகள் மற்றும் சிலந்தி வலைகளால் பிணைக்கப்பட்ட ஒரு கோப்பை வடிவ அமைப்பாகும். பொதுவாக நான்கு முட்டைகள் வரை இக்கூட்டில் இடும். இவை 17 முதல் 18 நாட்கள் வரை அடைகாக்கும். அடைகாத்தல் முக்கியமாகப் பெண் பறவைகளால் செய்யப்படுகிறது. ஆனால் இரண்டு பறவைகளும் சந்ததிகளை வளர்க்க உதவுகின்றன.

## துணையினங்கள்
வெண்வயிற்று மினிசிட்டுகளில் இரண்டு துணையினங்கள் உள்ளன:

*பெ. எ. அல்பிப்ரான்சு*: மத்திய மியான்மர் சமவெளியில் காணப்படும்

*பெ. எ. எரித்ரோபிசியசு* தீபகற்ப இந்தியா (பஞ்சாப் மற்றும் ராஜஸ்தான் முதல் பீகார் மற்றும் மைசூர் வரை).

## பாதுகாப்பு நிலை
இந்தச் சிற்றினமானது பன்னாட்டு இயற்கைப் பாதுகாப்புச் சங்கத்தினால் "தீவாய்ப்புக் கவலை குறைந்த இனம்" என்று பட்டியலிடப்பட்டுள்ளது.

## மேற்கோள்கள்

பகுப்பு:இந்தியப் பறவைகள்
பகுப்பு:மின்சிட்டு
சின்ன அலகு மின்சிட்டு

**சின்ன அலகு மின்சிட்டு** (*Short-billed Minivet*)(*பெரிக்ரோகோடசு பிரெவிரோசுசுரிசு*) என்பது *கேம்பேபாகிடே* குடும்பத்தில் உள்ள ஒரு வகை பறவை சிற்றினம் ஆகும்.19-20 செ.மீ; 16-17 கிராம். ஆண் பரிந்துரைக்கப்பட்ட இனம் தலை முதல் மேல் மார்பகம், மற்றும் மேன்டில் மற்றும் ஸ்கேபுலர்கள், பளபளப்பான நீலம்-கருப்பு, பின்புறம் முதல் மேல் வால்-ஆடைகள் ஆழமான கருஞ்சிவப்பு; மேல் இறக்கை-ஆடைகள் பளபளப்பான கருப்பு, பெரிய மறைப்புகள் கருஞ்சிவப்பு, ரெமிஜ்கள் கருப்பு, முதன்மை வகைகளின் அடித்தள பாதி P1-P7 கருஞ்சிவப்பு; மைய ஜோடி செவ்வகங்கள் கருப்பு, அடுத்த ஜோடி கருஞ்சிவப்பு அடித்தள பாதியில் கருப்பு, வெளிப்புறம் மூன்று ஜோடிகள் கருஞ்சிவப்பு; கீழ் பகுதிகள் கருஞ்சிவப்பு, தொடைகள் கருப்பு, கீழ் இறக்கை-ஆடைகள் மஞ்சள்-ஆரஞ்சு; கருவிழி அடர் பழுப்பு; அலகு மற்றும் கால்கள் கருப்பு. குறுகிய வால் உள்ள P. எத்தோலோகஸிலிருந்து வேறுபடுகிறது, அதிக விரிவான சிவப்பு, உள் இரண்டாம் நிலைகள்/மூன்றாம் நிலைகளின் விளிம்புகளில் சிவப்பு கோடு இல்லை; உள் இரண்டாம் நிலைகள் மற்றும் மூன்றாம் நிலைகளின் நுனிக்கு அருகில் சிவப்பு புள்ளி இல்லாததால் P. ஃபிளாமியஸிலிருந்து வேறுபடுகிறது. இது வங்காளதேசம், பூடான், கம்போடியா, சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:நேபாளப் பறவைகள்
பகுப்பு:மின்சிட்டு
கரோலின் பெர்ட்டோத்சி

**கரோலின் ரூத் பெர்ட்டோத்சி** (*Carolyn Ruth Bertozzi*; பிறப்பு: அக்டோபர் 10, 1966) அமெரிக்க வேதியியலாளரும், நோபல் பரிசு பெற்றவரும் ஆவார். இவர் வேதியியல், உயிரியல் இரண்டிலும் பரந்து விரிந்த பணிக்காக அறியப்பட்டவர். வாழ்க்கை அமைப்புகளுடன் இணக்கமான வேதி வினைகளுக்கு "உயிரிநேர்மறை வேதியியல்" (*bioorthogonal chemistry*) என்ற சொல்லை அவர் உருவாக்கினார். இவரது அண்மைய முயற்சிகளில் கிளைக்கான்கள் எனப்படும் செல் மேற்பரப்பு சர்க்கரைகளை ஆய்வு செய்வதற்கான வேதியியல் கருவிகளின் தொகுப்பு மற்றும் அவை புற்றுநோய், வீக்கம், கோவிட்-19 போன்ற வைரசுத் தொற்றுகள் போன்ற நோய்களை எவ்வாறு பாதிக்கின்றன என்பது பற்றியதாக இருந்தது. இசுட்டான்போர்டு பல்கலைக்கழகத்தில், இவர் மனிதநேயம் மற்றும் அறிவியல் பள்ளியில் பேராசிரியராக உள்ளார். இவர் அவார்டு இயூசு மருத்துவக் கல்வி நிலையத்தில் ஒரு ஆய்வாளராகவும் உள்ளார். மேலும் லாரன்ஸ் பெர்க்லி தேசிய ஆய்வகத்தில் உள்ள நானோ அறிவியல் ஆராய்ச்சி மையத்தின் முன்னாள் இயக்குநரும் ஆவார்.

கரோலின் பெர்ட்டோத்சி தனது 33-ஆவது அகவையில் மேக்கார்தர் "மேதை" விருதைப் பெற்றார். 2010 இல், மதிப்புமிக்க லெமெல்சன்-எம்ஐடி விருதைப் பெற்ற முதல் பெண்மணி ஆனார். இவர் தேசிய அறிவியல் கழகம் (2005), மருத்துவக் கல்விக்கழகம் (2011), கண்டுபிடிப்பாளர்களின் தேசிய கல்விக் கழகம் (2013) ஆகியவற்றில் உறுப்பினராக உள்ளார். ஒரு திறந்த நேர்பாலீர்ப்பு பெண்ணாக, மாணவர்கள் மற்றும் சக ஊழியர்களுக்கு பெர்ட்டோத்சி ஒரு முன்மாதிரியாக இருந்து வருகிறார்.

பெர்ட்டோத்சிக்கும் மோர்ட்டன் மெல்டால், காரல் சார்ப்பிலசு ஆகியோருக்கும் 2022 ஆம் ஆண்டிற்கான வேதியியலுக்கான நோபல் பரிசு "கிளிக்கு வேதியியலின் வளர்ச்சிக்காக" வழங்கப்பட்டது.

## மேற்கோள்கள்

## வெளி இணைப்புகள்
* Bertozzi Research Group Website
* What the sugar coating on your cells is trying to tell you – TED Talk

* 

பகுப்பு:1966 பிறப்புகள்
பகுப்பு:அமெரிக்கப் பெண்கள்
பகுப்பு:ந.ந.ஈ.தி நபர்கள்
பகுப்பு:அமெரிக்க வேதியியலாளர்கள்
பகுப்பு:இத்தாலிய அமெரிக்கர்கள்
பகுப்பு:வாழும் மக்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் பரிசு பெற்ற பெண்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பரிசு பெற்ற இத்தாலியர்கள்
முல்லை பதிப்பகம்

** முல்லை பதிப்பகம்** என்பது இந்தியாவின் , தமிழ்நாட்டின், சென்னையில் தொடங்கப்பட்ட ஒரு தமிழ் புத்தகப் பதிப்பு நிறுவனம் ஆகும். இது 1944 ஆம் ஆண்டு முல்லை முத்தையாவால் துவக்கப்பட்டது. பாரதிதாசன் பாடல்கள் மீது உள்ள ஈர்ப்பால்  அவரது நூல்களை வெளியிடுவதை நோக்கமாக கொண்டே இப்பதிப்பகத்தைத் துவக்கினார். பதிப்பகத்தின் பெயரான முல்லை என்பது பாரதிதாசனால் பரிந்துரைக்கபட்ட பெயராகும்.

## வெளியீடுகள்
இந்த பதிப்பகம் பல்வேறு துறைசார்ந்த நூல்களை இந்தப் பதிப்பகம் வெளியிட்டு வருகின்றது. இந்த பதிப்பகம் பாரதிதாசனின் பல நூல்களை பதிப்பித்துள்ளது. எம். எஸ். உதயமூர்த்தி அவர்களின் முதல் நூல் முல்லை பதிப்பகத்தின் வழியாகவே வெளியானது. 

## குறிப்புகள்

பகுப்பு:தமிழ்நாட்டுப் பதிப்பகங்கள்
பகுப்பு:தமிழ்ப் பதிப்பகங்கள்
பிரெஞ்சு காலனிப் பேரரசு

**பிரெஞ்சு காலனிப் பேரரசு** என்பது 14ஆம் நூற்றாண்டிலிருந்து பிரான்சால் ஆளப்பட்ட பகுதிகளை உள்ளடக்கியதாகும். இது முதல் பிரெஞ்சு காலனிப் பேரரசு மற்றும் இரண்டாம் பிரெஞ்சு காலனிப் பேரரசு என இரண்டாகப் பிரிக்கப்படுகிறது. முதல் பேரரசு 1814ஆம் ஆண்டுவரை நீடித்திருந்தது. இரண்டாம் பேரரசின் தொடக்கமானது 1830ஆம் ஆண்டு அல்சியர்ஸை வென்றதில் இருந்து தொடங்குகிறது. இரு உலகப்போர்களுக்கு இடையில் இது அதன் உச்சபட்ச பரப்பளவைக் கொண்டிருந்தது. காலனிப் பேரரசுகளில் பிரித்தானியப் பேரரசுக்கு அடுத்ததாக இரண்டாவது மிகப் பெரிய காலனிப் பேரரசாகப் பிரெஞ்சு காலனிப் பேரரசு இருந்தது.

## மேலும் காண்க

* குடியேற்றவியம்
* குடியேற்ற விலக்கம்
* அமெரிக்காக்களில் பிரான்சியக் குடியேற்றம்
* பிரான்சிய இராச்சியம்
* புதிய பிரான்சு
* பிரான்கோபோனி
* ஆபிரிக்காவுக்கான போட்டி

## உசாத்துணை

## வெளி இணைப்புகள்

* French Colonial Historical Society
* H-FRANCE, daily discussions and book reviews 
* French Colonial Historical Society
* ''French Colonial History'' an annual volume of refereed, scholarly articles

பகுப்பு:முன்னாள் பேரரசுகள்
நந்துர்பார்

**நந்துர்பார்** (**Nandurbar**) ,  இந்தியாவின் மகாராட்டிரம் மாநிலத்தின் வடக்கில் உள்ள காந்தேஷ் பிரதேசத்தில் உள்ள நந்துர்பார் மாவட்டத்தின் நிர்வாகத் தலைமையிடம் மற்றும் நகராட்சி ஆகும்.மலைப் பிரதேசமான நந்துர்பார் நகரத்திற்கு 12 கிலோ மீட்டர் தொலைவில் தப்தி ஆறு பாய்கிறது. இது மும்பைக்கு வடகிழக்கே 432 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 33 வார்டுகளும், 20,904 வீடுகளும் கொண்ட நந்துர்பார் நகரத்தின் மக்கள் தொகை 1,11,037 ஆகும். அதில் ஆண்கள் 57,412 மற்றும் 53,625 பெண்கள்  ஆக உள்ளனர். பாலின விகிதம் 1000 ஆண்களுக்கு  934 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி  எழுத்தறிவு 88.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,281 மற்றும் 13,657 ஆகவுள்ளனர். 

இதன் மக்கள் தொகையில் இந்துக்கள் 74.32%, இசுலாமியர் 21.43%, சமணர்கள் 2.11%,  சீக்கியர்கள் 0.28%, கிறித்தவர்கள் 0.94% மற்றும் பிறர் 0.20% ஆகவுள்ளனர். 
## போக்குவரத்து
குஜராத், மத்தியப் பிரதேச மாநிலங்களின் எல்லையில் உள்ள நந்துர்பார் தொடருந்து நிலையம்குஜராத், மத்தியப் பிரதேசத்தின் நகரங்களுடன் இணைக்கிறது. 
## மேற்கோள்கள்

## வெளி இணைப்புகள்
* 2001 Census District Profile
* Aadiwasi Janjagruti

பகுப்பு:நந்துர்பார் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
அம்லுக்-தாரா தூபி

**அம்லுக்-தாரா தூபி** (**Amluk-Dara stupa**), பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் உள்ள சுவாத் சமவெளியில் அமைந்துள்ளது.பௌத்தம் தொடர்பான அம்லுக்-தாரா தூபி கிபி 3ம் நூற்றாண்டில் நிறுவப்பட்டது.  இத்தூபியை அங்கேரிய-பிரித்தானிய தொல்லியல் அறிஞரான  *சர் ஆரல் ஸ்டெயின்* என்பவரால் 1926ம் ஆண்டில் முதன்முதலாக கண்டறியப்பட்டது. 1960 மற்றும் 1970களில் *டொமினிகோ ஃபேசினா* எனும் தொல்லியல் ஆய்வாளாரல் இத்தூபி குறித்து ஆராயப்பட்டது.

சதுர வடிவிலான இத்தூபியின் அஸ்திவாரம் 4 மீட்டர் தடிமன் கொண்டது.  இத்தூபி 7 மீட்டர் உயரம் மற்றும் 21 மீட்டர் விட்டம் கொண்ட ஒரு அரைக்கோளக் குவிமாடம் கொண்டது. தற்போது இத்தூபி சிதிலமடைந்த நிலயில் உள்ளது.

## இதனையும் காண்க
* சுவாத் ஆறு
* சுவாத் மாவட்டம்
* தர்மராஜிக தூபி

## படக்காட்சிகள்

File:Amlukdara Stupa.jpg 
File:The Amluk Dara stupa (1).jpg
File:Amlok dara stupa2.jpg
File:Amlok dara stupa 3.jpg
File:Amlukdara Stupa 2.jpg


## மேற்கோள்கள்

## வெளி இணைப்புகள்
*  Amluk Dara Stupa

பகுப்பு:பாகிசுத்தானில் உள்ள தொல்லியல் களங்கள்
பகுப்பு:கைபர் பக்துன்வா மாகாணம்
பகுப்பு:பாகிஸ்தானில் உள்ள பௌத்த கட்டிடங்கள்
துசிடிடீஸ் பொறி

வலது|thumb|துசிடிடீசின் மார்பளவுச் சிலை
**துசிடிடீஸ் பொறி** (Thucydides Trap) என்பது அமெரிக்க அரசியல் அறிவியலாளரான கிரகாம் அல்லிசன் பிரபலப்படுத்திய ஒரு சொற்றொடர் ஆகும். பிராந்திய அளவில் அல்லது சர்வதேச அளவில் உளதாயிருக்கும் உலக வல்லரசின் ஆதிக்கத்தை வளரும் அரசானது பெற நினைக்கும் காரணத்தால் போரைத் தூண்டு மனப்பாங்கு ஏற்படுவதை விளக்க இச்சொற்றொடர் பயன்படுத்தப்படுகிறது. அமெரிக்கா மற்றும் சீனாவிற்கு இடையே போராக மாற வாய்ப்புள்ள சூழ்நிலையை விளக்குவதற்காக முதன்மையாக இச்சொற்றொடர் பயன்படுத்தப்படுகிறது.

பண்டைய ஏதெனிய வரலாற்றாளர் மற்றும் இராணுவத் தளபதியுமான துசிடிடீஸின் கூற்றுக்களை அடிப்படையாகக் கொண்டு, இச்சொற்றொடர் உருவாக்கப்பட்டது. ஏதெனிய அரசின் வளர்ச்சியைக் கண்டு அஞ்சிய எசுபார்த்தா, ஏதெனிய அரசுடன் நடத்திய பெலோபொன்னேசியப் போரை குறிக்க இச்சொற்றொடர் துசிடிடீஸால் பயன்படுத்தப்பட்டது.

இந்தக் கோட்பாட்டிற்கு ஆதரவளிக்கும் விதமாக, கிரகாம் அல்லிசன் ஆர்வர்டு பல்கலைக்கழகத்தில் ஒரு ஆய்வை நடத்தினார். வளர்ந்து வரும் சக்தியானது ஒரு ஆளும் சக்திக்கு எதிராக வந்த 16 வரலாற்று சூழ்நிலைகளில், 12 சூழ்நிலைகள் போரில் முடிந்தன என்பதை அவர் கண்டறிந்தார். இருந்தும் இந்த ஆய்வானது குறிப்பிடத்தக்க அளவுக்கு விமர்சிக்கப்பட்டது. அமெரிக்கா-சீன இராணுவச் சண்டை ஏற்படலாம் என்பதற்கு இச்சொற்றொடர் பயன்படுத்தப்படுவதில் அறிஞர்கள் இடையே வேறுபாடு உள்ளது.

## மேலும் காண்க

* துசிடிடீஸ்
* திறனுள்ள வல்லரசுகள்
* பொறாமை

## உசாத்துணை

பகுப்பு:பன்னாட்டு உறவுகள்
பகுப்பு:பெலோபொன்னேசியப் போர்
வதோதரா நகரம் சட்டமன்றத் தொகுதி

**வதோதரா நகரம் சட்டமன்றத் தொகுதி** (*Vadodara City Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது வதோதரா மாவட்டத்தில் உள்ளது. வதோதரா மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:குஜராத் சட்டமன்றத் தொகுதிகள்
லைமன்

**லைமன்** (**Lyman**), உக்ரைன் நாட்டின் தூரக்கிழக்கில் உள்ள தோனெஸ்க் மாகாணத்தில் உள்ள கிராமடோர்ஸ்க் மாவட்டத்தின் தலைமையிட நகரம் ஆகும்.லைமன் நகரம் 16.51 சதுர கிலோ மீட்டர் பரப்பளவு கொண்டது. 

## மக்கள் தொகை
2001-இல் இதன் மக்கள் தொகை 28,172 ஆக இருந்தது. இம்மாகாணத்தில் நடைபெற்ற உள்நாட்டுப் போரால் 2021-ஆம் ஆண்டில் இந்நகரத்தின் மக்கள் தொகை 20,469 ஆக குறைந்துவிட்டது.  2022-ஆம் ஆண்டில் உக்ரைன் மீதான உருசியாவின் படையெடுப்பிற்குப் பின் அக்டோபர் 2022-இல் இந்நகரத்தின் மக்கள் தொகை 5,000 ஆக குறைந்துவிட்டது. 

## உக்ரைன் மீதான் உருசியாவின் படையெடுப்பு

உக்ரைன் மீதான உருசியாவின் படையெடுப்பின் போது இந்நகரத்தை உருசியப் படைகள் கைப்பற்றியது. மீண்டும் இந்நகரை அக்டோபர் 2022-இல் உருசியப் படைகளிடமிருந்து உக்ரைன் படைகள் மீட்டது.  அப்போது லைமன் நகரத்தில் இரண்டு திரள் இடுகாடுகளில் 200 மனித சடலங்கள் கொண்ட கல்லறைகள் கண்டுபிடிக்கப்பட்டது. இதில் கிடைத்த சடலங்களின் எண்ணிக்கை இது வரை உறுதிப்படுத்தப்படவில்லை.
## இதனையும் காண்க
* புச்சா
* இசியம்
## மேற்கோள்கள்

## வெளி இணைப்புகள்
* Krasnyi Lyman Promo Video (May 2012)

பகுப்பு:உக்ரைனிய நகரங்கள்